Կանադայի Հայ Կանանց Միության Վարչականների առաջնորդությամբ հաճույք ունեցանք մայիսի 9-ի առավոտյան մեր խմբագրատան մեջ ընդունելու հայերենի լեզվաբան դոկտ. Սվետլանա Ասլանյանին, որ հրավիրված էր Մոնրեալի Ֆրանսիական համալսարանի կողմից մի շարք դասախոսություններ կարդալու Կանադայի “Partnership for tomorrow” ծրագրի շրջանակներում: Խոսելով Հայաստանի կրթական կացության մասին` դոկտ. Սվետլանա Ասլանյանը հայտնեց թե մեծ ճիգեր կգործադրվեն կրթական համակարգը համապատասխանեցնելու Եվրոպական կենտրոնների և նրանց ծրագրերի հետ: